ПРЕДЛОГ ЗАКОНА

О ИЗМЕНАМА И ДОПУНАМА ЦАРИНСКОГ ЗАКОНА

Члан 1.

У Царинском закону („Службени гласник РС”, бр. 95/18, 91/19 – др. закон и 144/20), у члану 17. став 6. после речи: „субјекта” запета се брише и додаје се реч: „или”, а речи: „или одлуке o зaхтeву за заштиту права интелектуалне својине” бришу се.

Члан 2.

У члану 24. став 11. речи: „У случајевима из става 1. тачка 2) или ст. 3, 9. или 10. овог члана, ООС или ООП се” замењују се речима: „У случајевима када ООС или ООП престају да важе у складу са ставом 1. тачка 2) или ставом 3. овог члана или су укинута у складу са ст. 7, 9. или 10. овог члана, ООС или ООП се и даље”.

Члан 3.

У члану 47. став 1. тачка 2) после речи: „закона” тачка и запета бришу се и додају се речи: „и орган надлежан за издавање исправе из члана 46. став 3. овог закона;”.

У тачки 3) после речи: „извозу” тачка се брише и додају се речи: „и орган надлежан за издавање тих исправа и уверења.”.

Члан 4.

У члану 74. став 6. речи: „производне радње” замењују се речима: „радње прераде”.

Члан 5.

У члану 77. став 6. речи: „става 3.” замењују се речима: „става 2.”.

Члан 6.

У члану 83. став 1. речи: „ став 7.ˮ замењују се речима: „ став 6.”.

Члан 7.

У члану 85. речи: „ став 3.ˮ замењују се речима: „став 2.”.

Члан 8.

У члану 87. став 1. тачка 1) речи: „став 10.ˮ замењују се речима: „став 9.”.

Члан 9.

У члану 90. став 2. речи: „прекршајног илиˮ бришу се.

Члан 10.

У члану 99. став 4. речи: „става 2.ˮ замењују се речима: „става 3.”.

Члана 11.

У члану 109. став 1. тачка 8) подтачка (1) после речи: „спровођење” додају се речи: „привременог смештаја или”.

Члан 12.

У члану 111. после речи: „спровођење” додају се речи: „привременог смештаја или”.

Члан 13.

У члану 114. став 3. после речи: „декларацију” додаје се запета и речи: „без одлагања,”.

Тачка 2) мења се и гласи:

„2) након истека 200 дана од дана подношења декларације.”.

Члан 14.

У члану 123. став 5. на крају додају се речи, које гласе: „Ако се у таквим околностима поднесе декларациjа или декларација за привремени смештај, та декларација мора да садржи најмање оне податке који се захтевају за улазну сажету декларацију.”

Члан 15.

У члану 129. став 3. после речи: „декларацију” додаје се запета и речи: „без одлагања,”.

Тачка 2) мења се и гласи:

„2) након истека 30 дана од дана подношења декларације.”

Члан 16.

У члану 210. став 1. реч: „унета” замењује се речима: „која се уноси”.

У тачки 1) речи: „је унета” замењује се речима: „се уноси”.

У ставу 2. реч: „унета” замењује се речима: „која се уноси”.

Члан 17.

У члану 219. став 2. речи: „чланом 19.ˮ замењују се речима: „чланом 20.”.

Члан 18.

У члану 220. став 1. речи: „члана 192.ˮ замењују се речима: „члана 193.”.

Члан 19.

После члана 224. додају се наслов изнад члана 224а и члан 224а, који гласе:

„Роба која је поправљена или замењена на основу међународног споразума

Члан 224а

Потпуно ослобођење од плаћања увозних дажбина одобрава се за прерађене производе који су добијени од робе која је стављена у поступак пасивног оплемењивања, ако се, на начин прихватљив за царински орган, утврди:

1) да је та роба поправљена или измењена у држави или царинској територији ван царинског подручја Републике Србије, с којима је Република Србија закључила међународни споразум, којим је предвиђено такво ослобођење;

2) да су испуњени услови за ослобођење од плаћања увозних дажбина утврђени у споразуму из тачке 1) овог става.

Став 1. овог члана не примењује се на прерађене производе који су добијени од еквивалентне робе из члана 193. овог закона и на производе за замену из чл. 225. и 226. овог закона.”

Члан 20.

У члану 235. став 3. после речи: „декларацију” додаје се запета и речи: „без одлагања, у следећим случајевима:”.

Тачка 2) мења се и гласи:

„2) након истека 150 дана од дана подношења декларације.”.

Члан 21.

У члану 238. став 3. после речи: „поништава то обавештење” додаје се запета и речи: „без одлагања, у следећим случајевима:”.

Тачка 2) мења се и гласи:

„2) након истека 150 дана од дана подношења обавештења.”.

Члан 22.

Овај закон ступа на снагу осмог дана од дана објављивања у „Службеном гласнику Републике Србије”.